Nazirliyin ictimaiyyətlə əlaqələr şöbəsindən AZƏRTAC-a verilən xəbərə görə, mərkəzin kollektivi və müəssisədə reabilitasiya kursu keçən əlillərlə görüşündə S.Babayev vurğulayıb ki, Azərbaycan Respublikasının Prezidenti İlham Əliyevin tapşırığı əsasında əlilliyi olan şəxslər üçün reabilitasiya sisteminin müasir tələblərə uyğun qurulması işləri Əmək və Əhalinin Sosial Müdafiəsi Nazirliyinin bölgələrdəki bərpa mərkəzlərini də əhatə edir. Nazir bir sıra bölgələrdəki əlillər üçün bərpa mərkəzlərində bu istiqamətdə işlərin aparıldığını qeyd edib. Eyni zamanda, bildirilib ki, Lənkəran şəhərindəki Əlilliyi olan şəxslər üçün Regional Bərpa Mərkəzində də əsaslı təmir və yenidənqurma işləri aparılacaq.